hotchpotch/miracl-hf-unified huggingface dataset:
Sinchi Roca
Sinchi Roca oli toinen Sapa Inca. Hän kuului Húrin dynastiaan.
Sinchin Rocan isä oli Manco Cápac ja äiti kuningatar Mama Ocllo (Mama Uqllu). Hänen lapsensa oli Lloque Yupanqui.
Sinchi Roca on tunnettu Teuotihin tarinasta. Teuotihi oli inka-diplomaatti, joka lähetettiin läheiseen valtakuntaan antamaan tärkeää viestiä. Hänet kuitenkin tapettiin välittömästi saapuessaan. Sota päättyi Sinchin ratkaisevaan voittoon Mauedipin taistelussa. Vaikka inka-legendan mukaan tämä johti Cuzcon hallitsevuuteen ympäröivien laaksojen ympärillä.
Pirkkalan Uutiset
Pirkkalan Uutiset oli suomalainen Pirkkalan pitäjässä ja Pohjois-Pirkkalan kunnassa vuosina 1913–1938 kerran viikossa ilmestynyt paikallislehti.
Lehden seuraajaksi tuli vuonna 1939 Nokian Uutiset.
Miltiádis Tentóglou
Miltiádis Tentóglou (, s. 18. maaliskuuta 1998 Grevená) on kreikkalainen pituushyppääjä ja lajin Euroopan-mestari.
Tentóglou sijoittui viidenneksi alle 18-vuotiaiden MM-kilpailuissa vuonna 2015 tuloksella 7,66 m. Seuraavana vuonna hän voitti hopeaa alle 20-vuotiaiden MM-kilpailuissa Bydgoszczissa Puolassa tuloksella 7,91 m. Samana vuonna käydyissä Rio de Janeiron olympialaisissa Tentóglou oli pituushypyn karsinnassa 27:s tuloksella 7,64 m, eikä näin ollen päässyt finaaliin.
Vuonna 2017 Tentóglou voitti Grosettossa italiassa käydyissä alle 20-vuotiaiden EM-kilpailuissa kultaa tuloksella 8,07 m. Saman vuoden MM-kilpailuissa hän oli karsinnan 19:s tuloksella 7,79 m.
Vuonna 2018 Tentóglou oli 9:s maaliskuussa Birminghamissa järjestetyissä sisäratojen MM-kilpailuissa tuloksella 7,82 m. Saman vuoden elokuussa hän voitti pituushypyn Euroopan-mestaruuden Berliinissä tuloksella 8,25 m. Hopean ja pronssin saivat saman tuloksen hypänneet Fabian Heinle ja Serhi Nykyforov, jotka jäivät Tentóglousta kahdeksan senttimetriä.
Tentóglou voitti pituushypyn Kreikan-mestaruuden vuonna 2017 ennätyksellään 8,30 m. Hän voitti maan mestaruuden myös 2018.
Atikamekw (kieli)
Atikamekw () on Lounais-Quebecin atikamekw-kansan puhuma algilainen kieli. Sitä puhuvat lähes kaikki atikamekwit ja on siten yksi vähiten uhanalaisista alkuperäisasukkaiden kielistä.
Atikamekwin äännerakenne on seuraavanlainen:
Kwei - Hei
Ki miro matisin ia? - Voitko hyvin?
Awin ni kir? - Kuka olet?
Molto calmo
Molto calmo on italialaisen poplaulaja Neffan seitsemäs albumi, joka ilmestyi 2013.
Baldi's Basics in Education and Learning
Baldi's Basics in Education and Learning, usein vain Baldi's Basics, on Micah "mystman12" McGonialin vuonna 2018 luoma selviytymiskauhupeli. Peli on ottanut vaikutteita -pelistä. Peli on saavuttanut suuren suosion, ja siitä on julkaistu useita pelivideoita mm. Youtube-palveluun.
"Baldi's Basics" parodisoi 1990-luvun opetuspelejä, ja on tarkoituksellisesti ohjelmoitu huonoksi. Koko pelin on tarkoitus ilmestyä vuonna 2019. Pelille on suunnitteilla jatko-osa.
Pelaajan täytyy kerätä ystävänsä unohtamat kotitehtävät Baldin koulusta ja tämän jälkeen paeta rakennuksesta. Tehtäviä on yhteensä seitsemän, jonka aikana pelaaja saa ratkaistavakseen helppoja matematiikan yhtälöitä. Yhtälöistä viimeinen on aina mahdotonta ratkaista, ja vastatessaan väärin pelaaja suututtaa Baldia entisestään. Pelaajan täytyy edetä rakennuksessa tarkkaillen omaa hengästymistään juoksemisesta, sekä Baldin liikkeitä. Rakennuksessa on muitakin hahmoja jotka tavalla tai toisella estävät pelaajan etenemistä.
Pelaaja voi ostaa limonadiautomaateista soodaa, jolla estää hetkellisesti vihollisten pääsyn lähelle. Tämä voi myös lukita ovia lukoilla.
Camp Verde (Arizona)
Camp Verde on pikkukaupunki Yavapain piirikunnassa, Arizonan osavaltiossa Yhdysvalloissa. Sen väkiluku oli vuoden väestönlaskennassa 10 873.
MBDA Apache
Apache on MBDAn kehittämä ilmasta-maahan laukaistava lyhyen kantaman risteilyohjus. Ohjuksesta on kehitetty pitkän kantaman standoff-ohjus Storm Shadow. Ohjuksen ensimmäiset koelennot tehtiin vuonna 1995 ja ohjus otettiin käyttöön vuonna 2003.
Gregorius Arctopolitanus
Gregorius (Grels) Arctopolitanus (22. huhtikuuta 1672 Pori – 10. huhtikuuta 1745 Lohja) oli suomalainen kirkkoherra ja runoilija.
Arctopolitanuksen vanhemmat olivat Ulvilan kirkkoherra Gabriel Arctopolitanus (k. 1682) ja Kristina Udnie. Hän pääsi ylioppilaaksi Turussa 1686 tai 1687 ja hänet vihittiin papiksi Turun hiippakunnassa 1697.
Arctopolitanus oli eversti Liewenin rakuunoiden pataljoonansaarnaajana vuodesta 1697 ja toimi samalla Teijon ruukinsaarnaajana Perniössä. Hänestä tuli Turun linnansaarnaaja 1698. Isovihan aikana Arctopolitanus pakeni Ruotsiin 1713. Arctopolitanus nimitettiin Lohjan kirkkoherraksi 1720 ja hän astui virkaan 1721 toimien myös lääninrovastina. Pikkuvihan aikana Arctopolitanus pakeni Ruotsiin 1742 ja palasi sieltä Lohjalle elokuussa 1743. Hän oli puhujana pappeinkokouksessa Turussa vuonna 1698.
Arctopolitanus teki lahjoituksia Lohjan Pyhän Laurin kirkolle (muun muassa alttaritaulu 1738) ja ylläpiti omalla kustannuksellaan koulumestaria Lohjan seurakunnassa. Hän kirjoitti ja julkaisi latinan- ja suomenkielisiä hautajais-, muisto-, onnittelu- ja häärunoja.
Gregorius Arctopolitanus oli naimisissa vuodesta 1700 Elisabet Petrejuksen (k. 1746) kanssa. Heidän poikansa oli filosofian maisteri Gabriel Arctopolitanus (1705–1732).
Sonic the Hedgehog (elokuva)
Sonic the Hedgehog on juuri tuotannossa oleva elokuva perustuen Segan samannimiseen videopelihahmoon. Elokuvan tuotannosta vastaa Paramount Picturesin animaatiosiipi yhteistyössä Segan, Marza Animation Planetin, Original Filmsin, Blur Studion ja Hedgehog Filmsin kanssa.
Elokuva oli alun perin Sony Picturesilla työn alla, mutta syystä tai toisesta he myivät elokuvaoikeudet Paramountille.
Elokuva on näytelmä-tietokoneanimaatio hybridi.
Paikallinen sheriffi avustaa Sonicia kisassa Eggmaniä vastaan saadakseen takaisin Sonicin sormukset. Mukana on myös Tails, Knuckles ja Amy.
Malan Marnersdóttir
Malan Marnersdóttir (s. 25. tammikuuta 1952 Klaksvík, Färsaaret) on färsaarelainen tieteilijä ja tietokirjailija.
Malan Marnersdóttirin vanhemmat ovat tohtori Marner Andreas Simonsen ja Anna Kristina Godtfred. Klaksvíkissa syntynyt Malan Marnersdóttir asui lapsena useilla paikkakunnilla Färsaarilla ja Tanskassa. Hän valmistui lukiosta Tórshavnista ja suoritti tutkinnon ranskan kieli pääaineena Aarhusin yliopistossa ja tanskan kieli pääaineena Kööpenhaminassa. Vuosina 1979–1981 hän opetti Tórshavnin lukiossa, vuosina 1981–1983 hän toimi tanskan ja fäärin kielen opettajana Frankfurtissa Goethe-yliopistossa. Vuonna 1983 hän aloitti färsaarelaisen ja pohjoismaisen kirjallisuuden ja viestinnän opettajana Färsaarten yliopistossa. Hänen tutkimusalaansa on naiskirjailijat ja naisten rooli Färsaarten yhteiskunnassa. Hän on toiminut kolme vuotta Färsaarten yliopiston rehtorina..
Marnersdóttir on ollut toimittajana ja toisen päätoimittajana färsaarelaisessa kirjallisuuslehdessä "Brá", joka ilmestyi 1982–1992. Hän on kirjoittanut färsaarelaisesta kirjallisuudesta eri lehtiin. Näyttelijä Lauru Joensenin kanssa hän on kirjoittanut näytelmän "Logi, logi, eldur mín" färsaarelaisesta kirjailijasta Jóhanna Maria Skylv Hansenista. Hän on kirjoittanut färsaarelaisista naiskirjailijoita myös teokseen "Nordisk kvindelitteraturhistorie". Hän on ollut organisoimassa International Association of Scandinavian Studiesin Färsaarilla järjestämiä konferensseja.
Malan Marnersdóttir on saanut Färsaarten kirjallisuuspalkinnon tietokirjapalkinnon 1993.
Malan Marnersdóttir avioitui 1981 Hans Laurengin kanssa, ja he erosivat 1985.
Jens Pauli Heinesen
Jens Pauli Heinesen (12. marraskuuta 1932 Tórshavn, Färsaaret – 19. heinäkuuta 2011) oli färsaarelainen kirjailija.
Heinesen löi läpi vuosina 1962–1966 ilmestyneellä romaanitrilogialla "Tú upphavsins heimur". Trilogiassa hän kuvaa seikkaperäisesti, miten färsaarelainen talonpoikaiskulttuuri on meidän aikanamme muuttunut.
Heinesen oli färsaarelaisen kirjallisuuden uudistaja. Färsaarelaisen kirjallisuudentutkijan ja professorin Malan Marnersdóttirin mukaan hän toi Färsaarten kirjallisuuteen yksilön sisäisen problematiikan nyky-yhteiskunnassa ja myös taiteilijanäkökulman. Vuonna 1973 ilmestyneessä kirjassaan "Frænir eitur ormurin" Heinesen toi färsaarelaiseen romaanitaiteeseen monimutkaisempaa kerrontaa. Hän kirjoitti 1980–1992 seitsenosaisen romaanisarjan. Niillä on yhteisnimi "Á ferð inn í eina óendaliga søgu".
Heinesen sai Färsaarten kirjallisuuspalkinnon neljä kertaa.
Anders Ravonius
Anders Ravonius (1680-luvun alkupuolella Kiukainen, Eura – 1719 Rymättylä) oli suomalainen pappi ja runoilija.
Ravoniuksen vanhemmat olivat mahdollisesti Euran (sittemmin Kiukaisten) Rahvolan ratsutilallinen Tomas ja hänen vaimonsa Margareta. Hän pääsi ylioppilaaksi Turussa 1698 ja hänet vihittiin papiksi Turun hiippakunnassa 1700.
Ravonius oli Turun katedraalikoulun laulunopettajana vuodesta 1698 ja Hämeenlinnan triviaalikoulussa kollegana vuodesta 1700 sekä apologistana 1701. Hän hoiti isovihan aikana 1713 papin tehtäviä Hämeenlinnassa muiden pappien paettua ja oli vt. pitäjänapulaisena Paimiossa isonvihan aikana 1714. Hänestä tuli Rymättylän vt. kappalainen samana vuonna. Ravonius kirjoitti ja julkaisi latinankielisiä runoja.
Ravonius oli naimisissa vuodesta 1701 Anna Biströmin (k. 1747) kanssa.
Naisten Superpesiksen kausi 2018
Naisten Superpesiksen kausi 2018 oli Suomen pesäpallon naisten pääsarjan Superpesiksen 29. kausi. Kausi alkoi 21. huhtikuuta ja päättyi 9. syyskuuta 2018.
Koko runkosarjan yleisökeskiarvo oli 515 katsojaa.
Kaudeksi 2019 sarjaan nousee Ykköspesiksen runkosarjan voittaja Mynämäen Vesa.
Kauden televisioinnista vastasi Nelonen Median Ruutu -palvelu. Ensimmäistä kertaa myös kaikki naisten Superpesiksen ottelut sarjakarsintoja lukuun ottamatta olivat katsottavissa Ruutu+ -palvelussa.
Edgard Sečinski
Edgard Sečinski on liettualainen karateka. Hän on saavuttanut parhaimmillaan Kyokushinin WKO-liitossa EM-hopeaa 2012.
Sečinski saavutti 2012 ensimmäisen kerran menestystä edettyään EM-kilpailuissa loppuotteluun. Hän hävisi kuitenkin ottelunsa Valeri Dimitroville.
2014 Sečinski voitti EM-pronssia Azerbaidžanissa. 2015 marraskuussa hän sijoittui MM-kilpailujen avoimessasarjassa seitsemänneksi.
Sittemmin Sečinski siirtyi superraskaaseensarjaan ja voitti EM-pronssia 2016 Georgiassa ja 2017 Tanskassa. Heinäkuussa 2017 hän sijoittui myös MM-kilpailuissa kuudenneksi. Myöhemmin syyskuussa Sečinski saavutti pronssia Britannian Openissa.
Gagauzian tasavalta
Gagauzian tasavalta (gag. Gagauz Respublikası, rom. Republica Găgăuzia, ven. Респу́блика Гага́узия) oli tunnustamaton valtio nykyisen Moldovan eteläosassa. Alue julistautui itsenäiseksi Moldavian sosialistisesta neuvostotasavallasta Neuvostoliiton hajoamisen jälkeen vuonna 1990 ja liittyi osaksi Moldovaa vuonna 1994.
Etelä-Moldovassa asuva vähemmistö gagauzit vaativat oikeuksia jo neuvostoaikana. Vuonna 1986 maassa sallittiin gagauzinkielinen lehdistö. Marraskuussa 1989 Moldavian sosialistisessa neuvostotasavallassa tuli voimaan laki, joka teki romaniasta maan ainoan virallisen kielen. Gaugazit järjestäytyivät ja alkoivat valmistella oman neuvostotasavallan perustamista.
Itä-Euroopan levottomuudet vaikuttivat myös Moldaviassa ja neuvostojärjestelmää alettiin purkaa vuonna 1990. Maa alkoi valmistella itsenäistymistä Neuvostoliitosta ja muun muassa otti käyttöön uuden lipun. Gagauzit puolestaan ilmaisivat halunsa pysyä osana Neuvostoliittoa. Elokuussa gagauzit julistivat eroavansa Moldaviasta ja perustavansa Gagauzian tasavallan. Syyskuussa myös Transnistria irtaantui Moldavian keskushallinnosta.
Moldova julistautui itsenäiseksi Neuvostoliitosta elokuussa 1991. Gagauzia ja Transnistria vastustivat itsenäisyysjulistusta ja sitä seuranneita presidentinvaaleja. Käytännössä Moldavian alueelle oli syntynyt kolme valtiota, joista vain Moldova oli kansainvälisesti tunnustettu. Valtiot neuvottelivat keskenään, mutta vuonna 1992 Moldovan ja Transnistrian välillä tilanne kiristyi aseellisiksi yhteenotoiksi. Gagauzian välit Moldovan kanssa olivat sen sijaan rauhanomaisina.
Vuoden 1994 aikana Moldovassa järjestettiin ensimmäiset parlamenttivaalit, päätettiin kansanäänestyksessä olla liittymättä Romaniaan ja hyväksyttiin perustuslaki. Gagauzit osallistuivat päätöksentekoon ja perustuslaissa taattiin Gagauzialle autonomisen maakunnan asema. Gagauzian tasavalta hyväksyi Moldovan perustuslain ja muuttui Gagauzian autonominen alueeksi. Alueen rajat määriteltiin tarkemmin ja vahvistettiin vuonna 1995.
Aizpute
Aizpute () on pieni kaupunki Latvian länsiosassa. Se on Liepāja lähellä suurin ja vanhin kaupunki ja sen etäisyys Riiasta on noin 186 kilometriä.
Kaupungin alueelle tuli asutusta jo 800-luvulla jolloin sinne alettiin rakentaa Beidan linnaa. 1200-luvulla aluetta pitivät halussa kalparitarit mutta heidän kärsittyään tappion liettualaisille vuonna 1237 se muuttui Liivinmaan ritarikunnaksi ja oli Saksalaisen ritarikunnan haara.
Ensimmäiset juutalaiset saapuivat Aizputeen vuonna 1751. Vuonna 1881 kolmasosa väestöstä oli juutalaisia. Vuoteen 1935 ennen toista maailmansotaa kapungin väestöstä oli 15,6 prosenttia juutalaisia. Natsien joukot miehittivät kaupungin kesäkuun lopulla vuonna 1941. Marraskuun 3. samana vuonna juutalaisten, joita asui Aizputessa sillon 386, käskettiin saapua synagogaan ja heidät kuljetettiin kaupungin eteläpuolella sijaitsevaan metsään ja ammuttiin.
Satakunnankatu (Tampere)
Satakunnankatu on Tampereen keskustassa sijaitseva itä-länsisuuntainen, vilkasliikenteinen katu, joka kuuluu kaupungin pääkatuihin. Se alkaa Tampereen tuomiokirkon läheisyydestä Tammerkosken itäpuolelta, missä se erottaa toisistaan Jussinkylän ja Kyttälän kaupunginosat. Katu ylittää kosken Satakunnansiltaa pitkin ja kulkee länsipuolella Finlaysonin ja Tammerkosken kaupunginosien välistä Hämeenpuistoon. Siitä se jatkuu Amurin alueen läpi Pirkankadulle asti.
Satakunnankatu on osa valtakunnallisesti merkittävää Tammerkosken teollisuusmaisemaa, ja sen varrella on useita rakennustaiteen, kulttuurihistorian ja kaupunkikuvan kannalta arvokkaita kohteita. Katua reunustaa muun muassa Finlaysonin tehdasalueeseen kuuluva entinen kutomorakennus Plevna (1877), jossa otettiin vuonna 1882 käyttöön Pohjoismaiden ja silloisen Venäjän keisarikunnan ensimmäinen sähkövalaistus. Muita Satakunnankadun valtakunnallisesti merkittäviä rakennuksia ovat esimerkiksi Wivi Lönnin suunnittelema keskuspaloasema (1907) ja Bertel Strömmerin suunnittelema hotelli Tammer (1928).
Nykyinen kadunnimi "Satakunnankatu" on merkitty Tampereen asemakaavaan vuonna 1907. Kadun historia on kuitenkin vanhempi. Alun perin kyseessä on ollut kaksi erinimistä katua, Uusikatu ja Uudensillankatu, jotka Tammerkoski on erottanut toisistaan.
Kadun ensimmäinen ja vanhin osa sijoittuu kohtaan, joka ulottuu nykyään Aleksis Kiven kadun kulmasta Näsilinnankadulle. Tämän kosken länsipuolella sijaitsevan kadunosan suunnitteli maanmittari Daniel Hall (1739–1803) jo vuonna 1775. Hallin suunnitelmista kehittyi myöhemmin kaupungin ensimmäinen asemakaava, joka tuli voimaan 1779. Ensimmäisissä kartoissa Tampereen kaduilla ei kuitenkaan ollut vielä nimiä. Nimen "Uusikatu" keksi komitea, joka oli vuonna 1807 asetettu nimeämään katuja. Karttaan nimi pääsi 1820-luvulla, kun maanmittari Johan Wallenius (1785–1849) laati uutta asemakaavaehdotusta. Wallenius käytti kadusta ruotsinkielistä muotoa "Ny Gatan". Hänen kartassaan katu oli kasvanut pituutta länteen ja ulottui Kortelahdenkadulle (silloinen "Brahe Lång Gatan" eli "Brahen Pitkäkatu"). "Uusikatu" tuli kadun viralliseksi nimeksi vuonna 1868. Katua jatkettiin useaan otteeseen kohti länttä, ja kaupungin paloturvallisuuden parantamiseksi sitä paikoin levennettiin bulevardiksi.
Kosken itäpuoli liitettiin Tampereeseen Messukylän pitäjästä vuonna 1877. Kaupunginarkkitehti F. L. Calonius teki alueelle asemakaavan, jossa keskeisenä runkokatuna oli nykyinen Satakunnankadun itäosa. Kadun nimi esiintyi ensimmäisen kerran asemakaavaluonnoksessa (1879) muodossa "Uuden Sillan katu". Nimi "Uudensillankatu" virallistettiin 1886. ”Uusi silta” viittasi Satakunnansiltaan, joka rakennettiin kuitenkin vasta myöhemmin, vuosina 1897–1900.
Satakunnansilta ilmeisesti aiheutti sen, että vuoden 1907 asemakaavamuutoksessa Uusikatu ja Uudensillankatu päätettiin muuttaa "Satakunnankaduksi".
Frithiof Woldemar Göös
Frithiof Woldemar Göös (26. huhtikuuta 1839 Savonlinna – 26. lokakuuta 1901 Pietari) oli suomalainen lennätinvirkamies, runoilija ja kääntäjä.
Göösin vanhemmat olivat kelloseppä David Giös ja Hedvig Elisabet Norring. Hän pääsi ylioppilaaksi 1858 palvellessaan aliupseerina Viipurin ruotuväkipataljoonassa.
Göös meni Venäjän armeijan palvelukseen, osallistui Puolan kapinan kukistamiseen 1863 ja oli luutnanttina Sofian jalkaväkirykmentissä 1864. Hän oli vuodesta 1865 lähtien lennätinvirkamiehenä Venäjällä ja sai kollegiasessorin arvon. Göös julkaisi ruotsin kielellä runoja. Pietarissa asunut Göös kuoli pitkällisen sairauden jälkeen syksyllä 1901.
Göösin veli oli Jyväskylän seminaarin lehtori, valtiopäivämies ja Weilin+Göösin perustajaosakas Karl Gustaf Göös.
Tee Set
Tee Set oli vuonna 1966 perustettu hollantilainen popyhtye. Yhtye levytti vuonna 1969 singlen "Ma Belle Amie", joka myi Alankomaissa yli 100.000 kappaletta. Seuraavana vuonna yhtye julkaisi saman nimisen albumin Yhdysvalloissa, joka ylsi Billboard 200 listalla sijalle 158. Singleä sen sijaan myytiin yli miljoona kappaletta ja se nousi parhaimmillaan singlelistan sijalle viisi.
Suomessa yhtyeen tunnetuin hitti on Chrisse Johanssonin kääntämä ja muun muassa Frederikin esittämä "Linda Linda".Yhtyeen keulakuva Peter Tetteroo kuoli syyskuussa 2002 55-vuotiaana sairastettuaan maksasyöpää.
Epoo (Porvoo)
Epoo () on kylä Porvoossa entisen Porvoon maalaiskunnan alueella. Se sijaitsee Porvoon keskustaajamasta kaakkoon. Kylän halki kulkeva yhdystie 1552 vie Epoosta etelään Pellinkiiin ja länteen Porvoon keskustaa kohti. Kylässä sijaitsee Epoon koulu.
Epoo on rekisterikylä, jonka rekisterinumero on 410.
Vitold Polonski
Vitold Alfonsovitš Polonski (, 1879 Moskova – 5. tammikuuta 1919 Odessa) oli venäläinen näyttelijä.
Vitold Polonski opiskeli Tsarskoje Selon keisarillisessa lukiossa ja valmistui vuonna 1907 Moskovan teatteriopistosta. Hän työskenteli vuoteen 1916 saakka Malyi-teatterissa. Polonski oli myös yksi aikansa suosituimmista venäläisistä elokuvanäyttelijöistä. Hänen ensimmäinen roolinsa oli ruhtinas Andrei "Nataša Rostovassa" vuonna 1915. Polonski esitti elokuvissa yleensä ylhäisöön kuuluvia ensirakastajia.
Polonski oli naimisissa kahdesti, ensin näyttelijä Vera Pašennajan kanssa. Toisesta avioliitosta näyttelijä Olga Gladkovan kanssa syntyi tytär Veronika Polonskaja, josta myös tuli näyttelijä. Polonski kuoli ruokamyrkytykseen ollessaan muiden elokuvatähtien kanssa kuvausmatkalla Venäjän sisällissodan aikana Odessassa.
Suomi kesäolympialaisissa 2020
Suomi osallistunee Tokion kesäolympialaisiin 2020. Suomalaisurheilijat ovat saavuttaneet Tokion olympiapaikkoja kaksi purjehduksessa.
Suomi saavutti ensimmäiset olympiapaikkansa purjehduksessa, Tanskassa järjestetyissä vuoden 2018 MM-kilpailuissa, missä Kaarle Tapper saavutti paikan Laser standard -veneluokassa ja Monika Mikkola sekä Tuula Tenkanen Laser Radial -luokassa.
Osip Runitš
Osip Iljitš Runitš (, oikealta sukunimeltään Fradkin, Фрадкин; 1889 – 6. huhtikuuta 1947 Johannesburg) oli venäläinen näyttelijä.
Osip Runitš työskenteli Moskovan draamateatterissa ja alkoi vuonna 1914 näytellä myös elokuvissa. Venäjän sisällissodan aikana hän matkusti kuvausmatkalle Odessaan. Runitš siirtyi vuonna 1919 Italiaan, vuonna 1920 Berliiniin ja vuonna 1925 Pariisiin. Työskenneltyään elokuvissa hän palasi näyttämölle vuonna 1926 Riian venäläisessä ja juutalaisessa teatterissa. Vuonna 1939 Runitš matkusti Etelä-Afrikkaan, jossa hän työskenteli muun muassa juutalaisessa teatterissa.
Luettelo Suomen kuntamuutoksista
Luettelo Suomen kuntamuutoksista voi tarkoittaa seuraavia asioita:
Aseman koulu (Urjala)
Aseman koulu on Urjalassa toimiva alakoulu. Koulussa on 98 oppilasta ja sen rehtorina toimii Mervi Lumia. Koulu perustettiin vuonna 1900.
Executive Outcomes
Executive Outcomes oli palkka-armeija, jonka Etelä-Afrikan puolustusvoimien entinen everstiluutnantti Eeben Barlow perusti vuonna 1989. Siitä tuli myöhemmin osa eteläafrikkalaista holdingyhtiötä nimeltä "Strategic Resource Corporation".
Andrei Makejev
Andrei Genijevitš Makejev (, s. 3. helmikuuta 1952 Petroskoi, Karjalais-suomalainen SNT) on kilpauransa päättänyt koripalloilija, joka edusti maajoukkuetasolla Neuvostoliittoa.
Miesten maajoukkuekilpailuissa Makejev edusti Neuvostoliittoa, jonka pelaajana hän voitti olympiapronssia Montréalissa 1976.
Vlаdimir Arzаmаskov
Vladimir Ivanovitš Arzamaskov (, 7. huhtikuuta 1951 Stalingrad, Venäjän SFNT – elokuu 1986) oli koripalloilija, joka edusti maajoukkuetasolla Neuvostoliittoa.
Miesten maajoukkuekilpailuissa Arzamaskov edusti Neuvostoliittoa, jonka pelaajana hän voitti olympiapronssia Montréalissa 1976 ja EM-hopeaa Belgiassa 1977.
Juankoski (kaupunginosa)
Juankoski on Kuopion 70. kaupunginosa, joka on muodostettu vuoden 2017 kuntaliitoksen jälkeen aiemman Juankosken kaupungin keskustaajamasta. Juankosken kaupunginosa sijaitsee maanteitse 62 kilometriä Kuopion keskustasta luoteeseen.
Tilastokeskuksen mukaan Juankosken kirkonseudun taajaman pinta-ala oli 6,31 neliökilometriä ja siellä asui vuoden 2016 lopussa yhteensä 2 066 ihmistä. On todettava, ettei Tilastokeskuksen taajaman maantieteellinen rajaus näy tilastoarvosta eikä vältämättä ole yhtenevä Kuopion Juankosken kaupunginosan rajojen kanssa. Kaikkiaan Juankosken väkiluku (aiemman kunnan alue) on vajaa 5 000.
Kuopion Juankosken kaupunginosassa sijaitsevat muun muassa Juankosken päiväkoti, Juantehtaan koulu (alakoulu), Juankosken koulu (yläkoulu), Juankosken lukio, Juankosken lähikirjasto, Juicen tori, Juankosken linja-autoasema, aiempi Juankosken rautatieasema, Juankosken terveysasema, Juankosken paloasema, Juankosken kirkko, Juankosken vanha kirkko, Juankosken tehtaan ja työväen museo Masuuni Brunou ja Savon Voiman Juankosken voimalaitos. Kuankosken keskustaajamassa on myös monia kauppoja ja muita kaupallisia palveluja.
GP3 Unkarin Grand Prix 2012
GP3 Unkarin Grand Prix 2012 oli GP3-kauden 2012 kuudes osakilpailu, joka ajettiin 28.–29. heinäkuuta Hungaroringin moottoriradalla Mogyoródissa Unkarissa.
Nilsiä (kaupunginosa)
Nilsiä on Kuopion 50. kaupunginosa, joka on muodostettu vuoden 2013 kuntaliitoksen seurauksena aiemmasta Nilsiän kaupungin keskustaajamasta. Se sijaitsee maanteitse 55 kilometriä Kuopion keskustasta koilliseen.
Tilastokeskuksen mukaan Nilsiän keskustaajaman pinta-ala oli 7,17 neliökilometriä ja siellä asui vuoden 2016 lopussa yhteensä 3 070 ihmistä. Tilastokeskuksen taajamarajaus ei aivan vastaa Kuopion tulkintaa Nilsiän keskustan rajoista ja väkiluvusta. Kuopion mukaan Nilsiän aiemman kunnan väkiluku on noin 6 500, joista kuntakeskuksessa asuu noin 3 800 henkeä.
Nilsiän keskustaajamassa sijaitsee muun muassa neuvola, useita päiväkoteja, Nilsiän yhtenäiskoulu, Nilsiän lukio, Nilsiän kirjasto, asukastupa Leivontupa, Nilsiän terveysasema, Nilsiän kirkko, Nilsiän ortodoksinen kirkko (Pyhän Johannes Kastajan kirkko) ja Nilsiän paloasema. Nilsiässä on useita kauppoja ja monia muita kaupallisia palveluja.
Abraham Polonsky
Abraham Polonsky (5. joulukuuta 1910 – 26. lokakuuta 1999) oli yhdysvaltalainen elokuvaohjaaja, -käsikirjoittaja, elokuvakouluttaja ja kirjailija. Lakimieskoulutuksen saanut juutalaisälykkö menestyi 1940-luvun lopulla käsikirjoittajana ja ohjaajana ja sai Oscar-ehdokkuuden käsikirjoituksestaan nyrkkeilyaiheiseen elokuvaan "Verta ja kultaa" (Body and Soul, 1947). Hänen esikoisohjaustaan, vedonlyöntibisneksestä kertovaa film noiria "Pahan pauloissa" (Force of Evil, 1948) pidetään myös suuressa arvossa: se on valittu Yhdysvaltojen National Film Registryn kokoelmiin.
Näiden elokuvien jälkeen Polonsky joutui 17 vuodeksi Hollywoodin mustalle listalle kommunistiksi epäiltynä. Robert Wisen ohjaaman elokuvan "He pakenivat huomispäivää" (1959) ja eräitä muita käsikirjoituksia Polonsky teki salanimillä. Hän käsikirjoitti ja ohjasi vielä muutaman elokuvan 1960- ja 1970-luvulla.
Polonsky opetti elokuva-alaa muun muassa Etelä-Kalifornian yliopistossa ja Kalifornian osavaltionyliopiston Northridgen kampuksella. Hän julkaisi kymmenkunta esseekokoelmaa ja pari romaania.
Erika Sirola
Erika Sirola (syntynyt 12. marraskuuta 1998), on kanadalais-suomalainen laulaja ja lauluntekijä. Hän on kirjoittanut ja esiintynyt kansainvälisesti muun muassa Robin Schultzin ja Kaskaden kappaleilla. Hän asuu Espoossa, ja hänen äitinsa on kanadalainen ja isä suomalainen. Sirola puhuu suomen lisäksi englantia, ranskaa ja ruotsia.
Sirola löydettiin 13-vuotiaana, kun hän meni yläasteen taksvärkkipäivänä Kaiku Entertainmentiin ja esitti tuottaja Jurek Reunamäelle oman kappaleensa, jonka oli muutama päivä aiemmin säveltänyt ja sanoittanut. Noin viikkoa myöhemmin hän allekirjoitti levytyssopimuksen ja aloitti pitkän kehittymisprosessin tehden yhteistyötä muun muassa Teemu Brunilan kanssa.
Kansainvälisen IB-lukion aikana Erikan musiikkiura jäi tauolle, kunnes 18-vuotiaana hän sai muun muassa Rihannaa ja Jay Z:tä edustavalta lakimieheltä Edward Shapirolta Instagram-viestin. Viestissä Shapiro kertoi kuulleensa tämän äänen 'Speechless'-demossa ja halusi heti tietää, kuka äänen takana piilotteli. Keskusteltuaan pitkään Shapiron kanssa Erika lensi ylioppilaskirjoitustensa jälkeen Los Angelesiin keskustelemaan musiikintuotannosta.
Kesällä 2017 Sirola lensi Los Angelesiin amerikkalaisen DJ:n Kaskaden pyynnöstä. Kaskade oli pyytänyt Sirolan kirjoittamaan tälle musiikkia. Lopputuloksena oli Kaskaden 2017 joululevyn kaksi kappaletta, "Deck The Halls" ja "Holy Night".
Erika on valmistellut omaa albumiaan Euroopassa ja Yhdysvalloissa.
Esko Lehesmaa
Esko (Ego) Lehesmaa (14. tammikuuta 1933 Viipuri – 4. elokuuta 1996 Espoo) oli suomalainen arkkitehti. Hänen vanhempansa olivat näyttelijät Arvo Lehesmaa ja Aino-Inkeri Notkola.
NRP Foca (1917)
NRP Foca oli Portugalin laivaston vuonna 1917 vesillelaskettu Foca-luokan sukellusvene.
Alus tilattiin La Speziasta, missä köli laskettiin 1915. Alus laskettiin vesille 18. huhtikuuta 1917.
Alus poistettiin laivastoluettelosta vuonna 1935.
NRP Golfinho (1917)
NRP Golfinho oli Portugalin laivaston vuonna 1917 vesillelaskettu Foca-luokan sukellusvene.
Alus tilattiin La Speziasta, missä köli laskettiin 1915. Alus laskettiin vesille 1917.
Alus poistettiin laivastoluettelosta vuonna 1934.
NRP Hidra (1917)
NRP Hidra oli Portugalin laivaston vuonna 1917 vesillelaskettu Foca-luokan sukellusvene.
Alus tilattiin La Speziasta, missä köli laskettiin 1915. Alus laskettiin vesille 9. syyskuuta 1917.
Alus poistettiin laivastoluettelosta vuonna 1935.
Portugalin merijalkaväki
Portugalin merijalkaväki () on Portugalin laivaston alainen jalkaväkiosasto, joka on erikoistunut maihinnoususotatoimiin, rannikkotiedusteluun, epätavanomaiseen sodankäyntiin, sissisodankäyntiin, erilaisiin iskuihin, mereltä tehtäviin iskuihin ja alusten valtaukseen. Merijalkaväki on eliittijoukko-osasto, joka on nopean toiminnan joukkona varustettu kevyeksi jalkaväeksi.
Merijalkaväen suorana edeltäjänä pidetään vuonna 1618 perustettua Portugalin kuninkaallisen laivaston rykmenttiä.
Vuodesta 2015 alkaen merijalkaväkeen ovat kuuluneet esikunta, kaksi pataljoonaa, erikoisosasto sekä huolto- ja tukiosat. Lisäksi merijalkaväkeen kuuluu koulutusyksikkö.
Valasikloviiri
Valasikloviiri (CHNO) on nukleosidianalogeihin kuuluva heterosyklinen orgaaninen yhdiste. Lääketieteessä sitä käytetään herpesviruksien aiheuttamien infektioiden hoitamiseen. Valasikloviiri on rakenteeltaan asikloviirin ja valiinin esteri.
Valasikloviiri on aihiolääke ja ihmisen elimistössä se hydrolysoituu entsymaattisesti asikloviiriksi, joka on varsinainen aktiivinen yhdiste. Asikloviiri estää virusten DNA-polymeraasientsyymiä. Valasikloviiri imeytyy parammin kuin asikloviiri ja on siksi tehokkaampaa. Yhdistettä käyteään muun muassa Herpes simplex-, Varicella-zpster- ja sytomegalovirusten aiheuttamien infektioiden esimerkiksi vyöruusun hoitoon.
Valasikloviiri on hyvin siedetty lääkeaine. Mahdollisia haittavaikutuksia ovat pääkipu, oksentelu ja ripuli. Immuunivasteeltaan alentuneille potilaille valasikloviiri saattaa suurina annoksina aiheuttaa luuydinkatoa.
Valasikloviiriä valmistetaan asikloviirin ja valiinijohdannaisen esimerkiksi N-bentsyylivaliinin välisellä reaktiolla, jossa muodostuu esteri. Lopuksi suojaryhmänä toimiva bentsyyliryhmä poistetaan vedyttämällä.
3362 Khufu
3362 Khufu on NEO-asteroidi (Near-Earth asteroid). Sen löysi R. Scott Dunbar ja Maria A. Barucci 30. elokuuta 1984 Palomarin observatoriosta, joka sijaitsee San Diegon piirikunnassa, Kaliforniassa. Se on nimetty Egyptiläisen faaraon, Khufun, mukaan. Khufu oli neljäs Aten-asteroidi joka numeroitiin.
3362 Khufu on PHA (potentially hazardous asteroid) koska sen MOID (Minimum orbit intersection distance) on vähemmän kuin 0,05 AU ja sen halkaisija on enemmän kuin 150 metriä. Maapallon MOID on 0,0135 AU (2 020 000 km; 1 250 000 mi). Sen kiertorata on hyvin tiedetty.
Khufu ylittää Marsin, Maapallon ja Venuksen kiertoradat, ja tulee lähelle Merkuriusta.
3554 Amun
3554 Amun on M-tyyppinen Aten-asteroidi ja sen kiertorata risteää Venuksen kiertotoradan. Amun on pienin M-tyypin asteroidi. Sen löysivät Carolyn ja Eugene Shoemaker 4. maaliskuuta 1986 Palomarin observatoriosta. Sen arvioitu halkaisija on 2 kilometriä. Amun oli viides Aten-asteroidi joka numeroitiin.
Amunia ennen pidettiin metallisena, koska sillä on M-tyyppinen spektri. "Mining the Sky: Untold Riches from the Asteroids, Comets, and Planets"-kirjassa, tähtitieteilijä John S. Lewis laski sen arvoksi noin $20 biljoonaa.
(6178) 1986 DA on toinen M-tyyppinen NEO (near-Earth asteroid) joka on metallinen.
Amun lähestyy Venusta. Vuonna 2103 sen kiertorata oli noin 10 gigametriä Venuksesta.
Olli-Matti Wahlström
Olli-Matti Wahlström on joensuulaislähtöinen rumpali, joka on soittanut vuodesta 2012 CMX-yhtyeessä. Hän on soittanut myös 51koodia, Kumikameli, Pool ja Pavians -yhtyeissä.
Ossi Hiisiö
Ossi Hiisiö (s. 1931 ) on suomalainen toimittaja ja tietokirjailija.
Armas Nuolivaara
Armas Isak Nuolivaara, sukunimi aik. "Venäläinen" (23. helmikuuta 1877 Pielavesi – 30. toukokuuta 1951 Tampere) oli suomalainen filosofian tohtori ja lyseon lehtori.
Nuolivaaran vanhemmat olivat talollinen Paavo Venäläinen ja Maria Serafia Blom. Hän pääsi ylioppilaaksi Kuopion lyseosta 1899 ja valmistui Helsingin yliopistosta filosofian kandidaatiksi 1907, lisensiaatiksi 1926 ja tohtoriksi 1941.
Nuolivaara oli Keski-Savon (Otavan) kansanopiston johtajana 1908–1925 sekä sitten historian vanhempana lehtorina Viipurin klassillisessa lyseossa 1927–1939 ja Tampereen klassillisessa lyseossa 1940–1945. Hän oli myös IKL:n Viipurissa ilmestyneen Karjalan Suunta-lehden päätoimittajana 1933–1936.
Armas Nuolivaara oli naimisissa vuodesta 1909 kirjailija Auni Elisabet Hirvensalon (entinen Lagus) kanssa.
Uspenskin kirkko
Uspenskin kirkko oli ortodoksinen kirkkorakennus Kontupohjassa Itä-Karjalassa. Vuonna 1774 valmistunut kirkko oli Venäjän Karjalan merkittävimpiä nähtävyyksiä. Se tuhoutui tulipalossa elokuussa 2018.
Austenland
Austenland on vuonna 2013 ensi-iltansa saanut brittiläis-yhdysvaltalainen romanttinen komediaelokuva. Se perustuu Shannon Halen samannimiseen romaaniin ja sen on tuottanut Stephenie Meyer. Elokuvan pääosassa on Keri Russell.
Elokuva kertoo kolmekymppisestä sinkkunaisesta, joka ihailee brittikirjailija Jane Austenia ja on pakkomielteessä tämän romaaniin "Ylpeys ja ennakkoluulo". Hän käyttää kaikki elämänsäästönsä ja matkustaa Englantiin Jane Austen -teemakohteeseen, joka on kuin suoraan kirjailijan elinajalta 1800-luvulta. Austenlandissa vieraat myös elävät, pukeutuvat ja käyttäytyvät aikakauden mukaisesti ilman nykyajan teknologiaa ja mukavuuksia.
"Austenland" kuvattiin kesällä 2012 Buckinghamshiren West Wycombe Parkissa. Elokuvan ensi-ilta oli Sundancen elokuvafestivaaleilla tammikuussa 2013.
Palomäen uimalaitos
Palomäen uimalaitos oli Tampereen Pyynikillä Pyhäjärven rannassa Koulukadun eteläpäässä vuosina 1908–1962 toiminut uimalaitos.
Kesäksi 1908 valmistuneessa uimalaitoksessa oli aluksi erilliset umpinaisen aidan erottamat uima-altaat ja hyppykerrokset naisille ja miehille, tilat oli kuitenkin mahdollista yhdistää näytöksien ja kilpailuiden ajaksi. Myöhemmin tiloja erottanut aita poistettiin kokonaan. Uimalaitosta käyttivät 1904 perustettu Tampereen Uimaseura ja 1919 perustettu Työväen Uimarit. Seurat hoitivat uimalaitosta vuorotellen vuodesta 1925 alkaen ja ne hoitivat myös vuonna 1929 Näsijärven rantaan valmistunutta Rauhaniemen kansankylpylää. Palomäen uimalaitoksen käyttö väheni sen jälkeen kun Tampereelle valmistui 1957  Pyynikin uimahalli. Uimalaitos oli käytössä vuoteen 1962 saakka ja se purettiin talvella 1963.
Vuonna 2004 paljastettiin uimalaitoksen entisellä sijaintipaikalla Olli Tasasen tekemä muistokivi ja -laatta.
Kiirunan uusi kaupungintalo
Kiirunan uusi kaupungintalo rakennettiin, koska Kiirunan kaupunki oli siirrettävä uuteen paikkaan. Lokakuussa 2012 julistettiin suunnittelukipailu, jonka voittivat syyskuussa 2013 Henning Larsen Architects A/S ehdotuksella "Kristallen". Rakentamisesta vastasi LKAB, joka luovutti valmiin rakennuksen kunnalle. Uusi kaupungintalo valmistui ja otettiin käyttöön elokuussa 2018.
Vanhan kaupungintalon torni siirrettiin vuonna 2017 uuden kaupungintalon luokse.
NRP Corvo (M418)
NRP Corvo (runkonumero M418) oli Portugalin laivaston Corvo-luokan miinanraivaaja.
Alus tilattiin Burger Boatsilta, missä köli laskettiin 18. elokuuta 1953 tunnuksella "AM-487". Alus laskettiin vesille 1. huhtikuuta 1954. Yhdysvaltain laivasto luokitteli aluksen uudestaan avomeriraivaajaksi tunnuksella "MSO-487" 7. helmikuuta 1955. Alus valmistui 3. lokakuuta 1955 ja se luovutettiin Portugalille 23. marraskuuta.
Alus poistettiin palveluksesta 2. huhtikuuta 1973 ja se romutettiin Santanderissa Espanjassa.
Kuoleman jälkeen
Kuoleman jälkeen () on vuonna 1915 valmistunut venäläinen mykkäelokuva. Jevgeni Bauerin ohjaaman melodraaman pääosia esittävät Vera Karalli ja Vitold Polonski.
Nuori tutkija Andrei Bagrov viettää yksinäistä elämää tätinsä kanssa. Opiskelutoveri Tsenin houkuttelee Andrein juhliin, jossa tämä tapaa salaperäisen näyttelijän Zoja Kadminan. Zoja yrittää lähestyä Andreita, mutta tämä torjuu hänet. Ennen seuraavaa esitystä Zoja juo myrkkyä ja kuolee näyttämölle. Kuultuaan itsemurhasta Andrei hankkii käsiinsä Zojan kuvan ja päiväkirjan ja saa selville, että tyttö oli rakastunut häneen ensi silmäyksellä. Zoja alkaa ilmestyä Andreille unessa ja vähitellen myös valveilla ollessa. Andrei menettää järkensä ja kuolee odottaen jälleen tapaavansa Zojan.
Aleksandr Hanžonkovin yhtiön tuottama "Kuoleman jälkeen" perustuu Ivan Turgenevin kertomukseen "Klara Militš", josta tehtiin samana vuonna myös toinen elokuvasovitus. Näyttelijä Jevlalija Kadminan itsemurhan innoittama kertomus kuuluu Turgenevin myöhäisiin ”mystisiin tarinoihin”, joihin kirjailija itse suhtautui ironisesti.
Ohjaaja Jevgeni Bauerin ”salonkipsykologinen elokuvadraama” jättää Turgenevin huumorin sikseen ja korostaa tarinan yliluonnollisia piirteitä. Näyttämöllä tehty itsemurha sivuutetaan varsin nopeasti, koska se oli nähty jo moneen kertaa aikaisemmin – muun muassa Vera Karallin elokuvassa "Les chrysanthèmes" (1914). Bauerin ohjaustyön visuaalisia ansioita ovat päähenkilöä juhlissa seuraava poikkeuksellisen pitkä kamera-ajo, studiossa kuvatut unennäyt, viehättävä ja hienostunut Karalli sekä kylmäkiskoiseen osaansa sopiva moitteettoman komea Vitold Polonski.
Aikalaiskritiikki suhtautui kielteisesti Turgenevin kertomukseen tehtyihin muutoksiin ja piti elokuvan unennäkyjä pitkitettyinä. Suomessa "Kuoleman jälkeen" sai ensi-iltansa helsinkiläisessä Scala-teatterissa huhtikuussa 1916. "Fyrenin" mukaan Pietarissa poikkeuksellista huomiota herättänyt elokuva oli aiheeltaan ja käsittelytavaltaan arvokas sekä hyvin näytelty.
Paavo Laitinen
Paavo Antero Laitinen (8. marraskuuta 1931 Kuusamo – 25. marraskuuta 2004 Helsinki) oli suomalainen juristi, diplomaatti ja pankinjohtaja.
Laitisen vanhemmat olivat kenttäpiispa Toivo Vilho Kultimo Laitinen ja Saara Liina Määttä. Hän pääsi ylioppilaaksi 1951 ja valmistui lainopin kandidaatiksi ja ekonomiksi 1955.
Laitinen meni aluksi ulkoministeriön palvelukseen. Hän oli ulkoasiainministeriön avustajana 1956–1958, Washingtonin suurlähetystön avustajana 1959–1961, Ankaran suurlähetystön II luokan lähetystösihteerinä 1961–1963, ulkoasiainministeriön jaostosihteerinä 1964–1965 ja Tukholman suurlähetystön I luokan lähetystösihteerinä 1965–1968. Hän oli ulkoasiainministeriön jaostopäällikkönä 1968–1971 ja Pariisin suurlähetystön lähetystöneuvoksena 1971–1972. Laitinen siirtyi sitten pankkialalle ja oli Pohjoismaiden Yhdyspankin, sittemmin Suomen Yhdydpankin johtokunnan jäsenenä 1972–1974 ja pankin varatoimitusjohtajana vuodesta 1974 alkaen.
Paavo Laitisen on arveltu olleen yksi Suomen Kuvalehteen kirjoittaneen "Veikko Viisi" kollektiivinimimerkin takana olleista ulkoministeriön virkamiehistä, muita olivat Risto Hyvärinen, Max Jakobson ja Keijo Korhonen.
Suunnistuksen maailmanmestaruuskilpailut 1968
Suunnistuksen maailmanmestaruuskilpailut 1968 pidettiin 28.–29. syyskuuta 1968 Ruotsin Linköpingissä. Kyseessä olivat lajin toiset maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä.
Matkan pituus 14,6 km.
Matkan pituus 7,8 km.
NRP Vulcano (1910)
NRP Vulcano oli Portugalin laivaston vuonna 1910 vesillelaskettu miinalaiva.
Alus tilattiin Thornycroftilta. Alus laksettiin vesille 1910.
Alus poistettiin laivastoluettelosta vuonna 1940-luvulla.
NRP Flexa (1909)
NRP Flexa tai Flecha oli Portugalin laivaston vuonna 1909 vesillelaskettu tykkivene.
Siirtomaaministeriö tilasi aluksen. Alus laskettiin vesille 1909.
Alus poistettiin laivastoluettelosta vuonna 1933.
NRP Tete (1918)
NRP Tete oli Portugalin laivaston vuonna 1918 vesillelaskettu tykkivene.
Siirtomaaministeriö tilasi aluksen Cubitt Townista Yarrow and Companyltä Sambesille korvaamaan räjähdyksessä tuhoutuneen saman nimisen aluksen. Alus laskettiin vesille 1909.
Alus modernisoitiin 1920-luvulla ja se poistettiin laivastoluettelosta 1970-luvulla.
NRP Dili
NRP Dili oli Portugalin laivaston partiovene.
Alus oli asema-aluksena Portugalin Timorilla, kunnes se poistettiin laivastoluettelosta 1938.
NRP Lince (1911)
NRP Lince oli Portugalin laivaston vuonna 1911 vesillelaskettu partiovene.
Alus tilattiin Italiasta Livornosta Cantiere navale fratelli Orlandolta. Alus laskettiin vesille 1911.
Alus oli torpedokoululaivana kotivesillä, kunnes se poistettiin laivastoluettelosta 1945.
NRP Cinco de Otoubro (1900)
NRP Cinco de Otoubro oli Portugalin laivaston vuonna 1900 vesillelaskettu yhteysalus.
Alus tilattiin Ramage and Fergusonilta Leithistä. Alus laskettiin vesille 1900 nimellä "SS Banshee".
Alus muutettiin kuninkaalliseksi jahdiksi 1901 nimellä "Amélie IV" ja se nimettiin vuoden 1910 vallankumouksen jälkeen "Cinco de Otoubroksi". Aluksen aseistuksena oli 1921 vain kaksi 37 millimetrin tykkiä ja se muutettiin merentutkimusalukseksi 1924. Alus poistettiin laivastoluettelosta 1937.
Harri Hakkarainen (lääkäri)
Harri M. Hakkarainen on suomalainen lääkäri. Hän on erityisesti urheilun parissa toiminut lääkäri ja myös valmentaja.
Hakkarainen opiskeli liikuntatieteitä Jyväskylän yliopistossa ja valmistui lääkäriksi Kuopion yliopistosta. Hakkarainen on toiminut lääkärinä muun muassa Olympiakomiteassa, jääkiekkomaajoukkueessa, KHL:ssä, Kärpissä, Jokereissa, HIFK:ssa, hiihtomaajoukkueessa ja Vierumäen urheiluopistolla sekä monien urheilijoiden henkilökohtaisena lääkärinä.
Hakkarainen menetti lääkärinoikeutensa elokuussa 2018 ja saa ne takaisin viimeistään vuonna 2020. Hän sanoo että aloite tuli häneltä itseltään.
Ruovesi (lehti)
Ruovesi-lehti on suomalainen Ruovedellä ilmestyvä paikallislehti jota julkaisee Ruoveden Sanomalehti Oy. Lehti ilmestyy kerran viikossa keskiviikkoisin ja se on perustettu 1920. Vuonna 2018 lehden päätoimittajana on Anu Kuivasmäki.
Ruoveden Sanomalehti Oy julkaisee myös Teisko-Aitolahti-paikallislehteä.
Tapan sinut, Willie Boy
Tapan sinut, Willie Boy ("Tell Them Willie Boy Is Here") on Abraham Polonskyn käsikirjoittama ja ohjaama moderni lännenelokuva vuodelta 1969. Elokuva oli Polonskyn ensimmäinen ohjaus vuoden 1948 elokuvan "Pahan pauloissa" jälkeen hänen oltuaan 17 vuotta Hollywoodin mustalla listalla.
Lännenelokuvaksi rauhallinen ja viipyilevä tarina on näkökulmaltaan intiaanien puolella. Se perustuu vuoden 1909 tositapahtumiin ja historioitsija Harry Lawtonin niistä tekemään kirjaan. Amerikan vanhimpaan intiaaniheimoon pajuteihin kuuluvaa nuorta intiaanimiestä Willie Boyta (Robert Blake) jahtaavat sekä oma reservaattiyhteisö että valkoihoiset. Hän pakenee erämaahan yhdessä rakastettunsa Lolan (Katharine Ross) kanssa. Sheriffi Cooper (Robert Redford) lähtee joukkoineen etsimään nuortaparia. Sivujuonina ovat Cooperin vaikea suhde reservaatin johtajaan, tohtoriksi kouluttautuneeseen Elizabeth Arnoldiin (Susan Clark) ja Yhdysvaltojen presidentin William Taftin tulossa oleva vierailu. Tarinan loppu jää avoimeksi.
"Helsingin Sanomien" Eeva Järvenpää piti "Willie Boyta" joistakin turhan osoittelevista elementeistä huolimatta kesän 1970 tärkeimpänä elokuvaensi-iltana Arthur Pennin hippielokuvan "Alicen ravintola" ohella. "Video-oppaassa" vuodelta 1994 Asko Alanen antaa elokuvalle neljä tähteä viidestä, mikä vastaa sanallista arviota ”erinomainen”. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Teisko-Aitolahti
Teisko-Aitolahti-lehti on suomalainen Ruovedellä ilmestyvä Teiskon ja Aitolahden paikallislehti jota on julkaissut vuodesta 2001 Ruoveden Sanomalehti Oy. Lehti ilmestyy kerran viikossa torstaisin ja se on perustettu 1925.
Ruoveden Sanomalehti Oy julkaisee myös Ruovesi-paikallislehteä.
Vaja Finland
Vaja Finland on vuonna 2011 perustettu suomalainen yritys, joka valmistaa pääasiassa vitroposliinisia käyttöastioita. Yrityksen perustivat Henna Lamberg ja Fred Owren, jotka olivat saaneet muotoilijan ammattitaitonsa työskennellessään Arabian tehtaalla. Owren vastaa tuotteiden muotoilusta ja Lamberg kuvioiden suunnittelusta.
Yritys toimii joukkorahoituksella. Osakkeenomistajia on sata. Yksi omistajista on Moomin Characters.
Lamberg ja Owren aloittivat tuotteiden kehittelyn ja valmistamisen heidän Loviisassa sijaitsevan omakotitalon pihalla olleeseen puuvajaan rakennetussa työtilassa. Sittemmin tuotanto on siirtynyt Porvooseen ja aluksi käsityönä tehtyjen tuotteiden valmistamiseen on otettu käyttöön koneita ja piensarjatuotannosta ollaan siirtymässä koneelliseen tuotantoon.
Vajan tuotteita myydään Suomen lisäksi Ruotsissa, Norjassa ja Saksassa. Yrityksen oma verkkokauppa ja tehtaanmyymälä avataan elokuussa 2018.
Vaja Finland on suunnitellut oman mallistonsa lisäksi muun muassa Artekin myymän kukkopillin, Ravintola Finnjävelin käyttämän astisarjan sekä Hotelli Punkaharjulle räätälöidyn koristeen. Vaja on valmistanut myös Unmondaylle kaiutinrunkoja ja Sessakille valaisinkupuja.
Asturialaiset
Asturialaiset (asturiaksi: asturianos) ovat Asturiasta peräisin oleva etninen ryhmä. Asturialaisia asuu myös Amerikan mantereella ja muualla Euroopassa.
Asturialaiset ovat visigoottilaista, keltiberiläistä ja latinalaista alkuperää. Suurin osa asturialaisista kuuluu katoliseen kirkkoon.
Asturian kieli, jonka puhujamäärä on ollut laskussa 1900-luvulta lähtien, on yksi asturialaisten puhumista kielistä. 40% asturialaisista puhuu asturiaa ja heistä 10% puhuu sitä äidinkielenään. Kieli on suojeltu autonomisella lainsäädännöllä, mutta se ei ole virallinen kieli Asturiassa.
Asturian kuuluisin alueellinen ruoka on fabada asturiana, joka on pavuista, sianlihasta, verimakkarasta, chorizosta ja sahramista tehty muhennos.
Luettelo jalkapallon naisten maailmanmestaruuskilpailujen finaaleista
Jalkapallon naisten maailmanmestaruuskilpailut (FIFA Women's World Cup) on Kansainvälisen jalkapalloliiton FIFAn järjestämä jalkapalloturnaus, joka pelataan neljän vuoden välein. Se pelattiin ensimmäisen kerran Kiinassa vuonna 1991 – yli 60 vuotta ensimmäisen miesten maailmanmestaruusturnauksen jälkeen.
Aivan kuten miesten turnaus MM-kilpailu on viimeinen kilpailu, ja tulos määrittää, mikä maa on julistettu maailmanmestareiksi. Jos 90 minuutin säännöllisen pelin jälkeen pisteet ovat tasan, pelataan vielä 30 minuutin jakso, jota kutsutaan Jatkoajaksi. Jos tällainen peli on edelleen tasan ylimääräisen ajan jälkeen, päättää ottelun Rangaistuspotkukilpailu. Vahvistettu rangaistuspotentiaali joukkue julistetaan sitten mestareiksi. Turnaus on päättänyt kertaluonteiseen otteluun joka kerta.
Markus Blom
Markus Blom on suomalainen laulaja ja ääninäyttelijä.
James Dunbar
James Ralph ”Jim” Dunbar (17. heinäkuuta 1930 Crawfordsville, Indiana – 14. toukokuuta 2018 The Woodlands, Texas) oli yhdysvaltalainen soutaja ja olympiavoittaja.
Dunbar voitti kahdeksikossa olympiakultaa Helsingissä 1952. Hän työskenteli myöhemmin sotilaslentäjänä.
Dunbar kuoli 87-vuotiaana kotonaan Texasin The Woodlandsissa 14. toukokuuta 2018.
Juri Kutsenko
Juri Mihailovitš Kutsenko (, 5. maaliskuuta 1952 Tavrovo, Kurskin alue, Venäjän SFNT – 22. toukokuuta 2018) oli Neuvostoliittoa edustanut yleisurheilija, joka kilpaili kymmenottelussa.
Kutsenko saavutti olympiahopeaa Moskovassa 1980. Vuoden 1978 EM-kilpailuissa hän oli viides.
Kutsenko kuoli 66-vuotiaana 22. toukokuuta 2018.
Pirahã
Pirahã on Brasilian Amazonasin alueella elävän pirahã-alkuperäiskansan puhuma kieli. Se on ainoa elossa oleva murakieli. Pienestä puhujamäärästään huolimatta pirahã ei ole uhanalainen, koska se on jatkuvassa käytössä, ja pirahã-kansa on pitkälti yksikielinen. Pirahã on tunnettu moniin siihen liitetyistä kiistanalaisista kielitieteellisistä väitteistä, muun muassa siitä, että se todistaisi lingvistisen relativismin.
Pirahãn äännerakenne on yksi maailman yksinkertaisimmista; se sisältää vain kolme vokaalifoneemia ja laskentatavasta riippuen seitsemän tai kahdeksan konsonanttifoneemia. Naisilla on yksi konsonantti vähemmän. Pirahã on tonaalinen kieli.
Pirahãssa on yksi maailman yksinkertaisimmista sukulaissanajärjestelmistä; sanaa "baíxi" käytetään sekä isästä että äidistä, eikä sukulaissuhteita seurata biologisia sisaruksia pidemmälle.
Pirahãssa ei ole sanoja väreille vaan pelkästään 'tummaa' ja 'vaaleaa' vastaavat sanat.
Oskar Lindberg (muusikko)
Oskar Fredrik Lindberg (23. helmikuuta 1887 Gagnef, Taalainmaa – 10. huhtikuuta 1955 Tukholma) oli ruotsalainen säveltäjä, kirkkomuusikko ja musiikkipedagogian professori.
Suomessa hänen laajasta sävellystuotannostaan tunnetaan yleisesti vain Vanha virsi Taalainmaan karjamajoilta.
Bob Weiss
Robert William ”Bob” Weiss (s. 7. toukokuuta 1942 Easton, Pennsylvania) on yhdysvaltalainen koripallovalmentaja ja kilpauransa päättänyt koripalloilija. Weiss pelasi NBA:ssa vuosikymmenen verran ja voitti Philadelphia 76ersissa NBA:n mestaruuden vuonna 1967. Hän on tehnyt myös pitkän valmentajanuran ja on toiminut muun muassa San Antonio Spursin, Atlanta Hawksin, Los Angeles Clippersin ja Seattle SuperSonicsin päävalmentajana.
Weiss pelasi yliopistokoripalloa vuosina 1962–1965 Pennsylvanian osavaltionyliopiston joukkueessa. Philadelphia 76ers varasi Weissin NBA:han 22. varausvuorolla . Hän pelasi NBA:ssa ja ABA:ssa vuosina 1965–1977, pisimpään Chicago Bullsissa. Vuonna 1967 hän voitti Philadelphia 76ersissa NBA:n mestaruuden.
Valmentajana Weiss on toiminut vuodesta 1977 lähtien. Hän on toiminut päävalmentajana NBA:ssa San Antonio Spursin, Atlanta Hawksin, Los Angeles Clippersin ja Seattle SuperSonicsin joukkueissa ja Kiinassa. Lisäksi Weissilla on ollut useita NBA-apuvalmentajan pestejä, muun muassa Seattle SuperSonicsissa vuosina 1994–2005.
Huhtasuon terveysasema
Huhtasuon terveysasema on Jyväskylän Huhtasuon kaupunginosan Huhtakeskuksessa toimiva kaupungin terveysasema.
Terveysaseman naapuristossa sijaitsevat muun muassa Huhtasuon kirjasto, Huhtasuon yhtenäiskoulu ja aiemman Huhtasuon kirkon toimintaa jatkava seurakuntatila Huhtakoti.
Klaukkalan terveysasema
Klaukkalan terveysasema on Nurmijärven Klaukkalan kylän taajama-alueella toimiva kunnallinen terveysasema.
Hamppusampo
Hamppusampo Oy on ensimmäinen suomalainen kannabisyhtiö. Yhtiö tähtää CBD-hamppulajikkeiden avulla sekä kotimaan että maailman markkinoille. Yle uutisoi keväällä 2018 perustetusta yhtiöstä ensimmäisenä mediana heinäkuussa 2018.
Kirkonkylän terveysasema
Kirkonkylän terveysasema on Nurmijärven kirkonkylän taajamassa Nurmijärvellä toimiva kunnallinen terveysasema.